**Zápis**

**z vyhodnotenia vyhlásenia 1. kola elektronickej aukcie**

**k prebytočnému nehnuteľnému majetku štátu**

**v správe Ministerstva práce, sociálnych vecí a rodiny Slovenskej republiky**

**konaného dňa 06.03.2024**

v sídle Ministerstva práce, sociálnych vecí a rodiny Slovenskej republiky

Komisia na vyhodnotenie cenových ponúk záujemcov o kúpu prebytočného nehnuteľného majetku štátu bola vymenovaná štatutárnym orgánom Ministerstva práce, sociálnych vecí a rodiny Slovenskej republiky (ďalej aj ako „MPSVR SR“) dňa 14.02.2024 podľa § 8aa ods. 4 písm. b) zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov (ďalej aj ako „zákon o správe majetku štátu“), a to v zložení:

*člen komisie: JUDr. Roman Oklamčák*

*člen komisie: Mgr. Vlasta Baníková*

*člen komisie: JUDr. Nikoleta Regendová*

*člen komisie: Mgr. Ádám Madarász*

**Predmet ponuky**

MPSVR SR so sídlom na ulici Špitálska 4, 6, 8, 816 43 Bratislava, ponúklo na predaj   
podľa § 8aa zákona o správe majetku štátu **prebytočný nehnuteľný majetok** **nachádzajúci sa** **na ulici** **Mariána Blahu 303 v Liptovskom Hrádku**, katastrálne územie Liptovský Hrádok, obec Liptovský Hrádok, okres Liptovský Mikuláš, zapísaný v katastri nehnuteľností na LV č. 1430 vedenom katastrálnym odborom Okresného úradu Liptovský Mikuláš nasledovne:

Časť A: Majetková podstata:

parcely registra „C“ evidované na katastrálnej mape

**Pozemok**

*parcelné číslo Výmera v m2 Druh pozemku*

417/1 1084 zastavaná plocha a nádvorie

**Stavba**

*Súpisné číslo Na pozemku parcelné číslo Popis stavby*

303 417/1 administratívna budova

Časť B: Vlastníci a iné oprávnené osoby:

Účastník právneho vzťahu: Vlastník

1. Slovenská republika Spoluvlastnícky podiel 1/1

Účastník právneho vzťahu: Správca

2. Ministerstvo práce, sociálnych vecí a rodiny Slovenskej republiky,

Špitálska 4, 6, 8, Bratislava, PSČ 816 43, Slovenská republika, IČO: 00 681 156

***Minimálna požadovaná kúpna cena (primeraná cena)*** *bola stanovená na základe Znaleckého posudku číslo 162/2023 zo dňa 19.11.2023 vo výške**133 000,- EUR.*

**Kritérium výberu záujemcu**, s ktorým pri splnení určených podmienok bude uzatvorená kúpna zmluva v súlade so zákonom o správe majetku štátu, bola najvyššia ponúknutá cena za kúpu predmetného nehnuteľného majetku.

**Vyhlásenie 1. kola elektronickej aukcie**

V súlade s § 8aa zákona o správe majetku štátu bola dňa 15.01.2024 v Registri ponúkaného majetku štátu na stránke www.ropk.sk vedenej Ministerstvom financií Slovenskej republiky (ďalej len „register“) zverejnená ponuka na predkladanie cenových ponúk na nadobudnutie (kúpu) predmetného nehnuteľného majetku štátu v správe MPSVR SR pod názvom *„****Vyhlásenie 1. kola elektronickej aukcie - NHMŠ v k. ú. Liptovský Hrádok****“*, s lehotou na predkladanie cenových ponúk stanovenou **od 16.01.2024 do 26.02.2024**.

**Vyhodnotenie cenových ponúk**

V stanovenej lehoteboli MPSVR SR doručené nasledovné cenové ponuky, ktoré splnili podmienky, a teda záujemcovia doručili cenové ponuky včas a vyjadrené pevnou sumou najmenej vo výške primeranej ceny:

1. ***Martin Šmiček*** *– cenová ponuka vo výške 133 000,- EUR, doručená dňa 29.01.2024,*
2. ***Gregor Hudec*** *– cenová ponuka vo výške 133 000,- EUR, doručená dňa 20.02.2024,*
3. ***Ján Mordel*** *– cenová ponuka vo výške 133 010,- EUR, doručená dňa 23.02.2024,*
4. ***Staviválubela s.r.o.*** *– cenová ponuka vo výške 133 100,- EUR, doručená dňa 21.02.2024,*
5. ***Vatmann, spol. s r.o.*** *– cenová ponuka vo výške 133 110,- EUR, doručená dňa 22.02.2024,*
6. ***MA COMPANY s.r.o.*** *– cenová ponuka vo výške 133 500,- EUR, doručená dňa 08.02.2024.*

Podľa § 8aa ods. 6 zákona o správe majetku štátu je vyhlásenie elektronickej aukcie úspešné, ak aspoň dvaja záujemcovia splnili určené podmienky. Na základe uvedeného komisia vyhodnotila 1. kolo vyhlásenia elektronickej aukcie k nehnuteľnému majetku štátu v k. ú. Liptovský Hrádok ako **úspešné**, pričom MPSVR SR ako správca majetku štátu následne vykoná ***elektronickú aukciu podľa § 8ab zákona o správe majetku štátu***.

Platnosť kúpnej zmluvy, ktorou sa prevádza nehnuteľný majetok štátu, je v zmysle   
§ 11 ods. 4 zákona o správe majetku štátu podmienená jej odsúhlasením Ministerstvom financií Slovenskej republiky. Vlastníkom uvedeného nehnuteľného majetku sa stane príslušný kupujúci vkladom vlastníckeho práva k príslušnému nehnuteľnému majetku do katastra nehnuteľností.

*Zápis z vyhodnotenia výsledkov vyhlásenia 1. kola elektronickej aukcie bol vyhotovený v súlade s § 8aa ods. 4 písm. b) zákona o správe majetku štátu a bude verejne prístupný v registri podľa § 8d ods. 2 písm. h) zákona o správe majetku štátu.*

V Bratislave dňa 11.03.2024

Zápis vypracovala: JUDr. Nikoleta Regendová

**Členovia komisie Podpis**

JUDr. Roman Oklamčák ..............................................

Mgr. Vlasta Baníková .............................................

JUDr. Nikoleta Regendová ..............................................

Mgr. Ádám Madarász ..............................................